iraklixyz/georgian-wikipedia-cleaned huggingface dataset:
გაი რიჩი

გაი სტიუარტ რიჩი (; დ. 10 სექტემბერი, 1968) — ინგლისელი სცენარისტი, რეჟისორი და პროდიუსერი. გადაღებული აქვს ფილმები „დიდი ფსონი“, „რევოლვერი“, „შერლოკ ჰოლმზი“ და სხვა.

ბიოგრაფია
გაი სტიუარტ რიჩი 1968 წლის 10 სექტემბერს, ჰარტფორდშირის საგრაფოს ქალაქ ჰატფილდში, დაიბადა. ბავშვობაში დისლექსიით იყო დაავადებული. 15 წლის ასაკში სკოლიდან ნარკოტიკების მოხმარების გამო გარიცხეს. შემდგომ, გაი რიჩიმ ყურადღება კინოზე გადაიტანა და 1995 წელს თავისი პირველი მოკლემეტრაჟიანი ფილმი, — „ “, — გადაიღო.

1998 წელს დადებითი შეფასება ხვდა წილად გაი რიჩის პირველ სრულმეტრაჟიან ფილმს „კარტი, ფული და ორი ლულა“. 2000 წელს გადაიღო კიდევ ერთი წარმატებული ფილმი, — „დიდი ფსონი“, — რომელშიც ცნობილი ჰოლივუდელი მსახიობები, ბრედ პიტი, ბენისიო დელ ტორო და დენის ფარინა, მონაწილეობენ.

2000 წელს გაი რიჩი ამერიკელ მომღერალზე, მადონაზე, დაქორწინდა. მათ ვაჟი როკო ჯონ რიჩი (დ. 2000) შეეძინათ და დევიდ ბანდა რიჩი იშვილეს (დ. 2005). გაი რიჩი და მადონა 2008 წელს გაიყარნენ. 2011 წელს რეჟისორს მოდელ ჯეკი ეინსლისაგან კიდევ ერთი ვაჟი შეეძინა — რაფაელ რიჩი.

ფილმოგრაფია
სრულმეტრაჟიანი ფილმები

მოკლემეტრაჟიანი ფილმები
მილუოკი ბაქსის მთავარი მწვრთნელები

მილუოკი ბაქსი — პროფესიონალური საკალათბურთო კლუბი, რომელიც ქალაქ მილუოკში, უისკონსინის შტატში მდებარეობს. ბაქსი არის წევრი ცენტრალური დივიზიონის, რომელიც აღმოსავლეთ კონფერენციას ეკუთვნის ნაციონალურ საკალათბურთო ასოციაციაში . გუნდი შეიქმნა 1968 წელს, როგორც ლიგის დამატებითი გუნდი, რომელიც ახლა ატარებს საშინაო მატჩებ. აშშ სენატორი ჰერბ კოლი არის გუნდის მფლობელი სკოტ სკილზთან ერთად, რომლებსაც როგორც მთავარი მწვრთნელის, ასევე გენერალური მენეჯერის პოსტზე ჯონ ჰემონდი ჰყავთ დანიშნული. ბაქსმა არსებობის მანძილზე მხოლოდ ერთხელ შეძლო ჩემპიონის ტიტულის მოპოვება (1971).

მას შემდეგ რაც გუნდი 1968 წელს შეიქმნა, გუნდში 11 მწვრთნელი იყო. გუნდმა ერთადერთი ტიტული მოიგო 1971 წელს, როდესაც სათავეში ლარი კასტელო ედგა. დონ ნელსონი არის გუნდის ყველა დროის ლიდერი რეგულარული სეზონის ჩატარებული (884) მატჩით, ყველაზე მეტი რეგულარული სეზონის გამარჯვებით (540), ყველაზე მეტი პლეი-ოფში ჩატარებული მატჩი (88), მაღალი გამარჯვების პროცენტული მაჩვენებლით რეგულარულ სეზონში (.611) ასევე პლეი-ოფში გამარჯვებული მატჩების რაოდენობით (42). ნელსონი არის ასევე ბაქსის ერთადერთი მწვრთნელი, რომელმაც მოიგო წლის მწვრთნელის პრიზი, ასევე შესულია ისტორიაში 10 საუკეთესო მწვრთნელს შორის. ლარი კრისტოვიაკი არის ერთადერთი პერსონა, რომელმაც სამწვრთნელო კარიერა ბაქსში დაიწყო. მაიკ დანლევი, კრისტოვიაკი და სკოტ სკილზი თამაშობდნენ ბაქსში, ასევე მოევლინენ გუნდს მწვრთნელის რანგში. სკილზი გუნდის მთავარი მწვრთნელია 2008 წლიდან.

მნიშვნელობები
მწვრთნელები
სტატისტიკა შესწორებულია 2010-2011 წლების სეზონის დამთავრების შემდეგ

აღნიშვნა
ბაქსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
მიხეილ ანდრონიკოვი

მიხეილ ანდრონიკოვი ( დ. 1875 — გ. 1919) — რუსი თავადი და ავანტიურისტი. რუსეთის სახელმწიფო მოხელე. დაიბადა მამამისის — თავად როტმისტრის მიხეილ აბელის ძის ანდრონიკაშვილის (1852-1882) და დედამისის — სოფია აგნეს ევეს (1852-1884) ოჯახში. მიხეილ აბელის ძე იყო დიდი თავადის, მიხეილ ნიკოლოზის ძის ადიუტანტი, ხოლო სოფია ევე კავალერიის გენერლის ბარონ ლეონგარდ კარლის ძის უნგერნ ფონ შტერნბერგის შვილი.

სწავლობდა პაჟესის კორპუსში, რომლიდანაც გარიცხეს 1895 წელს. ჰქონდა ტიტულარული მრჩევლის კამერ-იუნკერის ჩინი. დიდი ხნის განმავლობაში მეგობრობდა და თანამშრომლობდა რუს ავანტიურისტთან გრიგოლ რასპუტინთან. 1897 წლიდან 1914 წლამდე თანამშრომლობდა შინაგან საქმეთა ორგანოებთან. 1917 წელს ანდრონიკოვი გახდა ეჭვმიტანილი გერმანელთა სასარგებლოდ ჯაშუშობაში და აეკრძალა ცხოვრება სამხედრო მდგომარეობაში მყოფ ორივე დედაქალაქში.

1917 წლიდან იგი ქალაქ რიაზანში დასახლდა. იმავე წლის 7 თებერვალს ანდრონიკოვმა თვითნებურად ქალაქ მოსკოვში გადაინაცვლა. დროებითი მთავრობის საგანგებო სამძებრო კომისიის წარდგინებით, ამავე წლის 23 მარტიდან 1 ივლისამდე იმყოფებოდა საპატიმროში, პეტრე-პავლეს ციხის ტრუბეცკის ბასტიონში. ოქტომბრის რევოლუციის შემდეგ მიიღო ჩეკა-ს წოდება ქალაქ კრონშტადტისათვის.

ერთხანს დაპატიმრებული იყო ქრთამის აღების მიზნით (2 000 000 რუბლი ოქროს სახით). დიდი მთავრის, ალექსანდრესა და მისი მეუღლის, ქსენიასაგან ოქროთი ორი მილიონის აღების შესახებ გაიგო „ვეჩეკა-ს” თავმჯდომარის მოადგილემ, გლებ ბოკიმ და გერმანიის იმპერიის სასარგებლოდ ჯაშუშობის ბრალდებით იგი ბოლშევიკებმა 1919 წელს დახვრიტეს. საკუთრივ ბრალდება არც ერთ შემთხვევაში არ ყოფილა დამტკიცებული.
პიც-როზეგი

პიც-როზეგი — მთა ბერნინის ალპებში, შვეიცარიაში, გრაუბიუნდენის კანტონში. გადმოჰყურებს ვალ-როზეგის ხეობას. მთის სიახლოვეს, სამხრეთით, გაივლის საზღვარი შვეიცარია-იტალიას შორის.

მთავარ ქედზე აღმართულია ორი მწვერვალი:

სამხრეთ-აღმოსავლეთი და უმაღლესი (3,937 მ)
ჩრდილო-დასავლეთი (3,920 მ)

მთა პირველად 1863 წლის 31 აგვისტოს დალაშქრეს.

გალერეა
ბიჩჰორნი

ბიჩჰორნი — მთა ბერნის ალპების სამხრეთში, შვეიცარიაში, ვალეს კანტონის ტერიტორიაზე. მთის ჩრდილო-აღმოსავლეთი და სამხრეთი კალთები მიეკუთვნება იუნგფრაუ-ალეჩის დაცულ ტერიტორიას, რომელიც მოიცავს იუნგფრაუსა და ალეჩის მყინვარებს და შესულია იუნესკოს მსოფლიო მემკვიდრეობის ძეგლთა სიაში.

მთა პირველმა ლესლი სტეფანიმ დალაშქრა 1859 წლის 13 აგვისტოს, რაც შემდეგ მან თავის წიგნში „ევროპის მოედანი“ (1871) აღწერა.
ტრუგბერგი

ტრუგბერგი — მთა ბერნის ალპებში, შვეიცარიაში. მდებარეობს კონკორდიაპლაცის თოვლიან-ყინულიანი არეალის თავზე, მენხის მთის სამხრეთით.

1841 წელს, მკვლევართა ჯგუფი, რომელთა შორის ლუი აგასისიც იყო, იუნგფრაუსკენ გაემართა. კონკორდიაპლაცთან მათ რამდენიმე მწვერვალი შეხვდათ. აგასისი დაეჭვდა, რომ ისინი შეცდომით სხვა მწვერვალისკენ მიდიოდნენ. საბოლოოდ, როდესაც იგი შეცდომაში დარწმუნდა, მწვერვალს ტრუგბერგი, „მცდარი მთა“ უწოდა.

ტრუგბერგი პირველად 1871 წლის 13 ივლისს ემილ ბურკარდტმა დალაშქრა.
ეისელმერი

ეისელმერი — ხელოვნური მტკნარი ტბა ჩრდილოეთ და ცენტრალურ ნიდერლანდებში, ზღვის დონიდან 0,3 მ-ით დაბლა, ზეიდერზეეს ყოფილი ყურის ადგილას. ფართობი 1100 კმ². მაქსიმალური სიღრმე 7 მ. ჩრდილო-აღმოსავლეთით ესაზღვრება ფრისლანდიის პროვინცია, სამხრეთით და აღმოსავლეთით ფლევოლანდი, ხოლო დასავლეთით ჩრდილოეთი ჰოლანდია. ჩრდილოეთით ჩრდილოეთის ზღვისგან გამოყოფილია 32 კმ სიგრძისა და 60 მ სიგანის ჯებირით. სახელი ეწოდა მდინარე ეისელის მიხედვით, რომელიც ტბას ერთვის კეტელმერის ტბის მეშვეობით. ეისელმერის ტბა ფართობით არის დასავლეთი ევროპის უდიდესი მტკნარი წყლის წყალსატევი. წარმოიქმნა 1932 წელს მელიორაციის კომპლექსური გეგმის შედეგად, რომლის მიხედვით, ზეიდერზეეს ყურე ჩრდილოეთის ზღვისგან შემოიზღუდა ხელოვნური ჯებირით. 1975 წელს ტბა 2 ნაწილად გაიყო. დასავლეთი შედარებით მცირე მონაკვეთი გამოიყო ჰაუტრიბდეიკის ჯებირით და დაგვირგვინდა მარკერმერის ტბის წარმოქმნით. წყალი მტკნარია. გამოიყენება სასოფლო-სამეურნეო საჭიროებისათვის და წყალმომარაგებისათვის. იყენებენ რეკრეაციულ მიზნებში.
მარკერმერი

მარკერმერი  — ტბა ნიდერლანდებში. ზეიდერზეეს ყოფილი ყურის ნაწილი. მდებარეობს ჩრდილოეთი ჰოლანდიისა და ფლევოლანდის პროვინციების ტერიტორიაზე. ჩრდილოეთით ეისელმერის ტბიდან გამოყოფილია ჰაუტრიბდეიკის ჯებირით. ფართობი 700 კმ², მაქსიმალური სიღრმე 3-5 მ. სახელი ეწოდა მცირე კუნძულის მიხედვით, რომელიც დღეისათვის ნახევარკუნძულია და ვრცელდება ტბის სამხრეთ-დასავლეთ ნაწილში. მარკერმერის ჩრდილო-დასავლეთ ნაწილში ქალაქ ჰოორნთან არის ჰორნსე-ჰოპის ყურე. ტბის სამხრეთ-დასავლეთ ნაწილს ეიმერი ეწოდება — წარსულში იმ ადგილას, ზეიდერზეეს, მდინარე ეი ერთვოდა. ზეიდერზეეს პროექტის ფარგლებში ჯებირის აშენების შემდეგ, რომელმაც ჩრდილოეთის ზღვის გარკვეული ნაწილი გადააქცია მტკნარწყლიან ტბად, მიმდინარეობდა მიწების დაშრობის ცდები. აგრეთვე დაგეგმილი იყო მარკერვარდის პოლდერის შექმნა. ჰაუტრიბდეიკის ჯებირის მშენებლობის დასრულების შემდეგ, 1976 წელს შეიქმნა ფინანსური პრობლემები. 1980-იან წლებში სამუშაოები შეწყდა გაურკვეველი ვადით. ამის შემდეგ ტბა გახდა ეკოლოგიური და რეკრეაციული მნიშვნელობის ობიექტი. 2003 წლის გვალვიანობის დროს მარკერმერი გამოიყენებოდა ამსტერდამის არხების წყლის დონის რეგულირებისათვის.
კეტელმერი

კეტელმერი — ტბა ნიდერლანდებში. დიდი ნაწილი მოქცეულია ფლევოლანდის პროვინციის ტერიტორიაზე. ფართობი 35 კმ², საშუალო სიღრმე 2,4 მ. დასავლეთით იგი შეერთებულია ეისელმერის ტბასთან. აღმოსავლეთი მხრიდან ერთვის მდინარე ეისელი, რომლის დელტა ეკუთვნის ოვერეისელის პროვინციას. იქვეა განლაგებული ზვარტე-მერისა და ვოსემერის ყურეები, რომლებიც ახალი მიწების დაშრობის შედეგად წარმოიქმნენ. ტბის შუა ნაწილში მდებარეობს ხელოვნური კუნძული ეისელოგი, რომელიც აშენებულია ნარჩენების შესანახად. ტბაზე გადაგდებულია ასა­წე­ვი ხი­დი კეტელბრიუგი.
გრეველინგენი

გრეველინგენი — მდინარეების რაინისა და მაასის ყოფილი დელტის ნაწილი, რომელიც დღეისათვის ტბად არის გადაქცეული. მდებარეობს ნიდერლანდებში, კუნძულ სხაუვენ-დეიველანდსა (ზელანდიის პროვინცია) და გურე-ოვერფლაკეს (სამხრეთი ჰოლანდიის პროვინცია) შორის. ამჟამად კუნძულები დასავლეთისა დ აღმოსავლეთის მხირდან ჯებირით არიან შეერთებული.
ბათუმის საქალაქო სასამართლო

ბათუმის საქალაქო სასამართლო — პირველი ინსტანციის სასამართლო საქართველოს საერთო სასამართლოების სისტემაში, რომელიც ბათუმის მასშტაბით განიხილავს სამოქალაქო, სისხლისა და ადმინისტრაციული კატეგორიის დავებს.

სასამართლოს ისტორია
საქართველოს იუსტიციის უმაღლესი საბჭოს 2009 წლის 7 აგვისტოს გადაწყვეტილებით შეიქმნა ბათუმის საქალაქო სასამართლო, რომლის სამოქმედო ტერიტორია განისაზღვრა თვითმმართველი ქალაქის - ბათუმისა და ქობულეთის მუნიციპალიტეტის ადმინისტრაციული საზღვრებით. სასამართლოს ისტორია 1946 წლის 15 მარტს სახალხო სასამართლოს სახელით იწყება. სასამართლომ ამ სახელწოდებით 1997 წლის ოქტომბრამდე იარსება. საქართველოს პრეზიდენტის 1997 წლის 14 ოქტომბრის #651 ბრძანებულებით, ბათუმის სახალხო სასამართლოს შეეცვალა სახელწოდება და ეწოდა ბათუმის საქალაქო სასამართლო რომელიც 2006 წლამდე ფუნქციონირებდა ქ. ბათუმში, ჯავახიშვილის ქ. №5-ში.

შენობა
უძველესია შენობა, რომელშიც ამჟამად ბათუმის საქალაქო სასამართლოა განთავსებული. მე-20 საუკუნის 30-იანი წლებში აქ სასტუმრო „პირველი მაისი“ ფუნქციონირებდა. 2006 წლის წლის 19 აპრილს ბათუმის სახელმწიფო ქონების აღრიცხვისა და პრივატიზების სამმართველოს ბრძანებით შენობა სამსახურეობრივი ფუნქციის განხორციელების მიზნით, უვადო სარგებლობის უფლებით, გადაეცა ბათუმის საქალაქო სასამართლოს.
2006 წელსვე განხორციელდა შენობის რეკონსტრუქცია და სასამართლომ მუშაობა განაგრძო განახლებულ და თანამედროვე ტექნიკით აღჭურვილ შენობაში.

სასამართლო კოლეგიები
ბათუმის საქალაქო სამართლოში შექმნილია სპეციალიზებული სასამართლო კოლეგიები:
სისხლის სამართლის საქმეთა კოლეგია შედგება ოთხი მოსამართლისგან:
თემურ გოგოხია
გიორგი ქაშაკაშვილი
ლერი თედორაძე
თამარ ბეჟანიშვილი
სამოქალაქო საქმეთა კოლეგია — ოთხი მოსამართლისგან:
ნათელა ჯაშიაშვილი
ვიოლეტა ფორჩხიძე
ლია ავალიშვილი
ხათუნა ბოლქვაძე
ადმინისტრაციულ საქმეთა კოლეგია — ორი მოსამართლისგან:
ჯუმბერ ბეჟანიძე
ეკატერინე ჯინჭველაშვილი

ბათუმის საქალაქო სასამართლოს შემადგენლობაშია ერთი მაგისტრატი მოსამართლე ქობულეთის მუნიციპალიტეტში. ქობულეთის მაგისტრატი მოსამართლე პირველი ინსტანციის წესით განიხილავს მის განსჯადობას მიკუთვნებულ სისხლის, სამოქალაქო და ადმინისტრაციული კატეგორიის საქმეებს. იმავდროულად, მაგისტრატ მოსამართლეს უფლება აქვს, საჭიროების შემთხვევაში, განიხილოს ბათუმის საქალაქო სასამართლოს განსჯადი საქმეებიც.

საკონტაქტო ინფორმაცია
მისამართი: ქ. ბათუმი, სტეფანე ზუბალაშვილის ქ. 30
ელ-ფოსტა: @.
ტელეფონი: 0(422) 27-97-33, 27-97-40, 27-97-43
ფაქსი: 0(422) 27-97-34
ემერი

ემერი — ტბა ცენტრალურ ნიდერლანდებში, ფლევოლანდისა და ჩრდილოეთი ჰოლანდიის პროვინციების ტერიტორიაზე. ფართობი 13,4 კმ². ტბაში არის მომცრო კუნძული. პერიფერიული ტბაა, რომელიც გამოჰყოფს ფლევოლანდის პროვინციაში არსებულ ნოყიერ ლამიან ნიადაგებს — პოლდრებს, მატერიკის ძველი ამაღლებული ნაწილებისაგან. ემერის ტბა დასავლეთით დაკავშირებულია გოიმერის პერიფერიულ ტბასთან.
გოიმერი

გოიმერის ტბა — სასაზღვრო ტბა ნიდერლანდებში, ჩრდილოეთი ჰოლანდიისა და ფლევოლანდის პროვინციების ტერიტორიაზე. ფართობი 26.70 მ². ტბის შევიწროებულ დასავლეთ ნაწილში არის რკინიგზის ხაზი. აღმოსავლეთი საზღვარი გადაკვეთილია 2 პარალელური გზატკეცილით, ხოლო ტბის სამხრეთი სანაპირო, რომელიც ადრე ეისელმერის ტბას ეკავა, წარმოდგენილია ქალაქებით: ნარდენით და ჰეიზენით. 1992 წლის 4 ოქტომბერს ქალაქ ამსტერდამში მოხდა ავიაკატასტროფა — ჩამოვარდა ბოინგ 747, რომელსაც მარჯვენა მხრიდან 2 ძრავა მოწყდა და პირდაპირ ტბაში ჩავარდა.
ვერსე-მერი

ვერსე-მერი — ხელოვნური ტბა ლაგუნა ნიდერლანდში, ზელანდიის პროვინციაში. ჩრდილოეთის ზღვას გამოეყო 1961 წელს. მანამდე პირდაპირი კავშირი ჰქონდა ზღვასთან. ამჟამად ვერსე-მერით წარეცხილია ჩრდილო-აღმოსავლეთ ნაწილში მდებარე ვალხერენის ნახევარკუნძული და ტბა ზეიდ-ბეველანდის ნახევარკუნძულსა და კუნძულ ნორდ-ბეველანდს ჰყოფს ზელანდიის პროვინციაში. ტბის სიგრძეა 22 კმ, სიგანე ადგილ-ადგილ 1500 მ. ვერსე-მერის ტბაში არის 13 პატარა დაუსახლებელი კუნძული. ზოგიერთი გაუშიშვლებელი მარჩხობი მოქცევის შედეგად ნაკრძალად გადაიქცა, ზოგიც დღეისათვის წყლის სპორტის სახეობების პოპულარული ადგილია.
ლაიუვერსმერი

ლაიუვერსმერის ტბა — ტბა ჩრდილოეთ ნიდერლანდებში, გრონინგენისა და ფრისლანდიის პროვინციების საზღვარზე. ტბის ქვაბული ჩამოყალიბდა 1280 წელს წყალიდიდობის შედეგად. სახელი ეწოდა მდინარე ლაიუვერსის მიხედვით, რომელიც ტბაზე გაედინება. 1849 წლიდან დაიწყო ლაიუვერსმერის დაშრობის ცდები. 1930-იან წლებში შემუშავებული რამდენიმე გეგმაც ჩაიშალა. 1954-1954 წლებში ტბის რაიონში დაფიქსირდა ძლიერი წყალდიდობა. 1958 წელს მიღებული კანონის შედეგად დაიწყო ჯებირების გამაგრების სამუშაოები ჩრდილოეთ ნიდერლანდებში, რის შედეგადაც ტბის რაიონში გაიყვანეს 13 კმ სიგრძის ჯებირი შლუზებითა და რაბით. ახალ ნავსადგურს ლაიუვერსოგი ეწოდა. ლაიუვერსმერი საბოლოოდ ვადენზეეს 1969 წლის 25 მაისს გამოეყო და მიიღო დამოუკიდებელი ტბის სტატუსი. 2003 წლის 12 ნოემბერს ტბა გამოცხადდა ეროვნულ პარკად.
ჟორჟ მელიესი

მარი-ჟორჟ-ჟან მელიესი (; დ. 8 დეკემბერი, 1861, პარიზი, საფრანგეთი — გ. 21 იანვარი, 1938, იქვე) — ფრანგი ილუზიონისტი და კინორეჟისორი, რომელსაც მნიშვნელოვანი წვლილი მიუძღვის კინოტექნიკის განვითარებაში. მოძრავი კინოს პიონერი. მიიჩნევა სპეცეფექტების მამამთავრად. მის სახელს უკავშირდება მსოფლიოში პირველი კინოსტუდიის გახსნა.
ველიუვემერი

ველიუვემერი — სასაზღვრო ტბა ნიდერლანდებში, ფლევოლანდისა (დასავლეთით) და გელდერლანდის (აღმოსავლეთით) პროვინციების ტერიტორიაზე. ფართობი >30 კმ², მაქსიმალური სიღრმე 5 მ. ვიწრო სახით გადაჭიმულია სამხრეთ-დასავლეთიდან ჩრდილო-აღმოსავლეთისაკენ. ჩრდილოეთით ქალაქი ელბიურგია, ხოლო სამხრეთით — ჰარდერვეიკი. სახელი ეწოდა გელდერლანდის პროვინციაში არსებული დიდი ტყის მასივის — ველიუვეს (ფართობი 1100 კმ²) სახელის მიხედვით. გენეზისით ხელოვნური ტიპის ტბებს მიეკუთვნება, რომელიც 1957 წელს ჩამოყალიბდა ფლევოპოლდერის შექმნის შედეგად. ზაფხულის პერიოდში პოპულარულია ტურისტებს შორის.
კლივლენდ კავალიერსის მთავარი მწვრთნელები

კლივლენდ კავალიერსი (აგრეთვე ცნობილი როგორც კავს) — პროფესიონალური საკალათბურთო კლუბი, რომელიც მდებარეობს ოჰაიოს შტატის ქალაქ კლივლენდში. მათ დაიწყეს თამაში ნაციონალურ საკალათბურთო ასოციაციაში 1970 წელს, როგორც დამატებითი გუნდი. კავალიერსი ამჟამად ცენტრალური დივიზიონის წევრია, რომელიც აღმოსავლეთ კონფერენციას ეკუთვნის. საშინაო მატჩებს გუნდი ქუიქენ ლოანს არენაში ატარებს.

გუნდის ისტორიაში 18 მწვრთნელი იყო. გუნდის პირველი მწვრთნელი ბილ ფიტჩი იყო, რომელიც გუნდს სათავეში 9 სეზონის განმავლობაში ედგა. ფიტჩია რის გუნდის ყველა დროის ლიდერი ყველაზე მეტი რეგულარული მატჩის ჩატარებით მწვრთნელობის რანგში (738). ლენი უილკინსი არის გუნდის ყველა დროის ლიდერი რეგულარულ სეზონში გამარჯვებებით (316), მაიკ ბრაუნი არის გუნდის ყველა დროის ლიდერო პლეი-ოფში ჩატარებული მატჩით (71), პლეი-ოფში გამარჯვებული მატჩით (42) და რეგულარული სეზონის მაღალი გამარჯვების პროცენტული მაჩვენებლით (.663). ჩაკ დელი და ლენი უილკინსი არიან მხოლოდ ის კავალიერსის მწვრთნელები, რომლებიც არჩეული იქნან კალათბურთის დიდების დარბაზში, როგორც მწვრთნელი. ფიტჩი და დელი ასევე დასახელებული არიან ისტორიაში 10 საუკეთესო მწვრთნელს შორის ისტორიაში. ფიტჩი და ბრაუნი არიან კავალიერსის მხოლოდ ის მწვრთნელები, რომლებმაც შეძლეს წლის მწვრთნელის ჯილდოს მოგება. ბრაუნი და დილეინი სამწვრთნელო კარიერა კავალიერსში დაიწყეს.

მნიშვნელობები
მწვრთნელები
სტატისტიკა შესწორებულია 2010-2011 წლების სეზონის დამთავრების შემდეგ

აღნიშვნა
კავალიერსის მწვრთნელების ტოტალური რაოდენობა. ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
ყოველი წელი არის აღნიშნული როგორც სეზონი.
კლივლენდ კავალიერსის სეზონები

კლივლენდ კავალიერსი (აგრეთვე ცნობილი როგორც კავს) — პროფესიონალური საკალათბურთო კლუბი, რომელიც მდებარეობს ოჰაიოს შტატის ქალაქ კლივლენდში. მათ დაიწყეს თამაში ნაციონალურ საკალათბურთო ასოციაციაში 1970 წელს, როგორც დამატებითი გუნდი. კავალიერსი ამჟამად ცენტრალური დივიზიონის წევრია, რომელიც აღმოსავლეთ კონფერენციას ეკუთვნის. საშინაო მატჩებს გუნდი ქუიქენ ლოანს არენაში ატარებს.

41 ჩატარებული სეზონის შემდეგ, გუნდმა 18-ჯერ მიიღო მონაწილეობა პლეი-ოფში და აქედან 4-ჯერ მიიღო მონაწილეობა აღმოსავლეთი კონფერენციის ფინალში, ასევე 3 ცენტრალური დივიზიონის ტიტული (1976–77, 2008–09 და 2009-10), ერთი აღმოსავლეთი კონფერენციის ჩემპიონი (2006–07) და ერთი ფინალში მონაწილეობა 2006-07 წლების სეზონში, რომელშიც სან-ანტონიო სპურსის წინააღმდეგ დამარცხდნენ.

მნიშვნელობები
სეზონის შედეგები
ყველა დროის შედეგი
ტილბურგი

ტილბურგი — ქალაქი და მუნიციპალიტეტი ნიდერლანდებში, ჩრდილოეთ ბრაბანტის სამხრეთ ნაწილში. მუნიციპალიტეტი ასევე მოიცავს სოფელ ბრეკელ-ენშხოლტსა და იუდენჰოუტს. 2011 წლის მონაცემებით, მოსახლეობა 207 510 ადამიანს შეადგენს და ამ მხრივ ტილბურგი პროვინციის მეორე უდიდესი ქალაქია, ქვეყანაში კი მეექვსე. ქალაქ გოირლესთან ერთად წარმოქმნის 229 000 მაცხოვრებლიან აგლომერაციას.

ქალაქში ფუნქციონირებს ტილბურგის უნივერსიტეტი, ასევე სხვა რამდენიმე უმაღლესი სასწავლებელი.

ტილბურგის ადრეულ ისტორიაზე ბევრი არაფერია ცნობილი. სახელი „ტილბურგი“ დოკუმენტებში პირველად 709 წელს ჩნდება. ამის შემდეგ, რამდენიმე საუკუნის მანძილზე, წყაროები მის შესახებ აღარაფერს იუწყებიან.

დაძმობილებული ქალაქები
ალმერე

ალმერე — ახალი ქალაქი და მუნიციპალიტეტი ნიდერლანდში, ფლევოლანდის პროვინციაში, ლელისტადისა და ზევოლდეს მეზობლად. ალმერეს მუნიციპალიტეტი მოიცავს რამდენიმე რაიონს.

ალმერე ნიდერლანდების ყველაზე ახალი ქალაქია. პირველი სახლი 1976 წელს აშენდა, 1984 წელს კი დასახლება მუნიციპალიტეტი გახდა. 191 495 მოსახლით (2011) იგი უმსხვილესი მუნიციპალიტეტია ფლევოლანდის პროვინციაში, ნიდერლანდებში კი მე-7.

ალმერე სამხრეთ ფლევოლანდის პოლდერშია გაშენებული. დასავლეთით და ჩრდილოეთით ესაზღვრება მარკერმერის ტბა, ჩრდილო-აღმოსავლეთით ქალაქი ლელისტადი, აღმოსავლეთით ქალაქი ზევოლდე, სამხრეთით კი გოიმერის ტბა. შედგება 6 რაიონისგან .
ვალსერბერგი

ვალსერბერგი — ნიდერლანდების ერთ-ერთი უმაღლესი წერტილი. სიმაღლე 322,7 მ. მცირე სიმაღლის მაღლობია, მდებარეობს ქვეყნის სამხრეთ ნაწილში, ქალაქ აახენიდან დასავლეთით 3 კილომეტრში, ბელგიისა და გერმანიის სასაზღვრო ნაწილში. გეოლოგიური თვალსაზრისით მიეკუთვნება არდენის მთებს. ადმინისტრაციულად ეკუთვნის ლიმბურგის პროვინციის ვალსის საქალაქო მუნიციპალიტეტს. 1932 წელს მთაზე კატასტროფა განიცა საზღვაო ავიაციამ, რომლის აღსანიშნავად ვილჰელმინასტორენის კოშკთან ძეგლი აღიმართა. 1992 წელს აშენდა დრიელანდენპიუნტის ლაბირინთი. მთის სიახლოვეს გაყვანილია რკინიგზის გვირაბი (საერთო სიგრძე 870 მ). ვალსერბერგი 2010 წლის 10 ოქტომბრამდე იყო ნიდერლანდების უმაღლესი წერტილი, მანან სანამ ნიდერლანდების შემადგენლობაში შევიდა კუნძული საბა, რომლის უმაღლესი წერტილის სიმაღლე ზღვის დონიდან 877 მეტრს აღწევს (ვულკანი მაუნტ-სცენერი).
ტაძარანი

ტაძარანი — სოფელი ტაოში. მოხსენიებულია საუკუნის სომხურიდან ნათარგმნ ქართულ ჰაგიოგრაფიულ ძეგლში „წამებაჲ დავითისი და ტირიჭანისი“, რომლის მოქმედება საუკუნეში ვითარდება. თანამედროვე მკვლევართა აზრით ტაძარანი შესაძლოა იყოს თურქეთში, სოფელ ალაბალიკის დასავლეთით, 3 კმ. დაშორებით შემორჩენილი არქიტექტურული კომპლექსის ნანგრევები, რომელიც რამდენიმე დარბაზული ეკლესიისა და ციხე-სიმაგრის ნაშთებისგან შედგება.
მაუნტ-სცენერი

მაუნტ-სცენერი — პოტენციურად აქტიური სტრატოვულკანი კარიბის ნიდერლანდებზე, კუნძულ საბაზე. ლავური გუმბათია. სიმაღლე — 877 მეტრი. ამჟამად წარმოადგენს ნიდერლანდების უმაღლეს წერტილს. უკანასკნელი რეგისტრირებული ამოფრქვევა დაფიქსირდა 1640 წელს, რომელსაც თან ახლდა აფეთქება და პიროკლასტური ნაკადის წარმოქმნა. მწვერვალი ხშირად ნისლშია გახვეული. მაუნტ-სცენერი საბის ეროვნული პარკის ნაწილია.
გრონინგენი

გრონინგენი — ქალაქი ნიდერლანდებში, თავისივე სახელწოდების პროვინციის მთავარი მუნიციპალიტეტი და დედაქალაქი.

190 000 (2012) მცხოვრებით იგი ჩრდილოეთ ნიდერლანდების უმსხვილესი ქალაქია. გრონინგენი საუნივერსიტეტო ქალაქია, ცხოვრობს დაახლოებით 37 000 სტუდენტი.

ისტორია
ქალაქი ჰონდსრუგის უკიდურეს ჩრდილოეთ წერტილში დაარსდა. უძველესი დოკუმენტები მის არსებობას 1040 წლისთვის იუწყებიან, თუმცა, იგი ბევრად მეტი ხნის წინაც არსებობდა. აღმოჩენილი არქეოლოგიური ნაკვალევი ძვ. წ. 3950-3720 წლებს მიეუკუთვნება. მიუხედავას ამისა, პირველი მნიშვნელოვანი დასახლებები ძვ. წ. საუკუნეში გაჩენილა.

 საუკუნეში, როცა გრონინგენი ვაჭრობის მნიშვნელოვანი ცენტრი იყო, ქალაქის ხელმძღვანელობის დავალებით მისმა მაცხოვრებლებმა დასახლებას კედლები შემოავლეს. დიდი იყო ქალაქის გავლენა მიმდებარე მიწებზე და შედეგად, ენის საკუთარი დიალექტი ჩამოაყალიბა. ქალაქის გავლენის ზენიტი საუკუნის ბოლოს იყო, როდესაც მეზობელი ფრისლანდიის პროვინცია მას ექვემდებარეობდა.

1614 წელს დაარსდა გრონინგენის უნივერსიტეტი, ძირითადად რელიგიური განათლებისთვის. ამავე პერიოდში ქალაქი მნიშვნელოვნად გაიზარდა და ქალაქის ახალი კედლებიც აშენდა. ამ კედლებმა მნიშვნელოვანი გამოცდა ჩააბარა 1672 წელს, მესამე ანგლო-ჰოლანდიური ომის დროს, როცა ცეცხლით უტევდა მიუნსტერის ეპისკოპოსი ბერნჰარდ ვონ გალენი.

ქალაქი ვერ გაექცა მეორე მსოფლიო ომის გამანადგურებელ შედეგებს. 1945 წელს, გრონინგენის ბრძოლაში მთლიანად დაინგრა მთავარი მოედანი.
ვეხტი

ვეხტი — მდინარე გერმანიასა და ნიდერლანდებში. სიგრძე 182 კმ, აუზის ფართობი 5741 კმ². სათავე აქვს ბაუმბერგის ბორცვებში, ზღვის დონიდან 104,6 მ სიმაღლეზე. მიედინება ჯერ გერმანიის ჩრდილოეთი რაინ-ვესტფალიის მხარეში, ქალაქ მიუნსტერის სიახლოვეს, სადაც ჩრდილოეთური მიმართულება აქვს, შემდეგ სვლას აგრძელებს ქვემო საქსონიაში, სადაც გაივლის დაახლოებით ქალაქებს ნორდჰორნსა და ემლიხჰაიმს. ამის შემდეგ, იღებს დასავლეთის მიმართულებას და გაედინება ნიდერლანდების ოვერეისელის პროვინციაში; აქ შეერთვის მდინარე რეგე. ვეხტი ქალაქ ზვოლესთან ერთვის მდინარე ზვარტე-ვატერს. შესართავი ზღვის დონიდან 0 მ სიმაღლეზეა.
ვაალი

ვაალი — მდინარე ნიდერლანდებში. რაინის დელტაში არსებული ტოტი. სიგრძე 84 კმ. წარმოადგენს ერთ-ერთ მთავარ სანაოსნო გზას, რომელიც აკავშირებს ქალაქ როტერდამს გერმანიასთან. ვაალი რაინის ქვემო დინების ტოტია, რომელზედაც მოდის მდინარის საერთო ჩამონადენის 65%. მისი ცალკეული მონაკვეთები აღინიშნება განსხვავებული სახელით, მაგ., ჰოლანდს-დიპი, აუდე-მაასი. რაინი ნიდერლანდებში შემოსვლისას 2 ნაწილად იყოფა — საკუთრივ ვაალად და ნიდერ-რაინად. ნეიმეგენის სიახლოვეს ვაალი უერთდება მაას-ვაალის არხს, ხოლო ტილთან ვაალს გამოეყოფა ამსტერდამ-რაინის არხი. ვუდრიჰემის სიახლოვეს მდინარე ერწყმის აფგედამდე-მაასს, რის შედეგადაც წარმოიქმნება ბოვენ-მერვედე. ზალტბომელთან ვაალის გასწვრივ გაშენებულია სარკინიგზო და საავტომობილო ხიდები. მდინარის წყალი სისუფთავით არ გამოირჩევა. მასში აღმოჩენილია რიგი პათოგენები.
აუდე-მაასი

აუდე-მაასი — მდინარე ნიდერლანდებში. რაინის ტოტი და მაასის ყოფილი კალაპოტი. სიგრძე 30 კმ. სათავე აქვს პაპენდრეხტის სიახლოვეს, იქ, სადაც მდინარე ბენედენ-მერვედე იყოფა ნორდად და საკუთრივ აუდე-მაასად. მიედინება კუნძულ ეისელმონდეს სამხრეთ სანაპიროს გასწვრივ. მდინარე დორდტსხე-კილის გამოყოფის ადგილას იგი ქმნის კუნძულ ჰუკსევარდის ჩრდილოეთ საზღვარს, ხოლო შემდეგ დასავლეთის მიმართულებით მიედინება, სადაც აუდ-ბეიერლანდის სიახლოვეს მას მდინარე სპეი გამოეყოფა. ამის შემდეგ, იღებს ჩრდილოეთ-დასავლეთის მიმართულებას და ქალაქ ვლარდინგენთან ერთვის მდინარე ნიეივე-მაასს, რომელიც მდინარე სხერის წარმოქმნით გვირგვინდება.
ბენედენ-მერვედე

ბენედენ-მერვედე — მდინარე ნიდერლანდებში, რაინისა და მაასის დელტაში. სიგრძე 15 კმ. სათავე აქვს ჰარდინქსველდ-გისენდამის მახლობლად. დორდრეხტთან იყოფა ნორდად და აუდე-მაასად. გემების ერთ-ერთი ძირითადი სატრანსპორტო გზაა როტერდამიდან გერმანიის მიმართულებით. არის საგზაო და სარკინიგზო ხიდი. წყლის ხარჯი საშუალოდ 450 მ³/წმ.
ნეიმეგენი

ნეიმეგენი — ქალაქი და მუნიციპალიტეტი აღმოსავლეთ ნიდერლანდებში, გელდერლანდის პროვინციაში, გერმანიის საზღვრის სიახლოვეს. მიიჩნევა ქვეყნის უძველეს ქალაქად და 2005 წელს მან არსებობის მე-2000 წელი იზეიმა.

ისტორია
დოკუმენტებში ნეიმეგენი პირველად ძვ. წ. საუკუნეში იხსენიება, როდესაც რომაელებმა სამხედრო ბანაკი ააგეს იმ ადგილას, სადაც მოგვიანებით ნეიმეგენი აშენდა. მდებარეობას დიდი სტრატეგიული მნიშვნელობა გააჩნდა, რადგან ქალაქს ირგვლივ ბორცვები ერტყა.

ნეიმეგენის ოქროს ხანა კაროლინგების დროს იდგა, როდესაც ქალაქში იმპერიული სასახლე მდებარეობდა. 1230 წელს, საღვთო რომის იმპერატორმა ფრიდრიხ -მ ნეიმეგენს ქალაქის სტატუსი მიანიჭა.

შუა საუკუნეებში, ნეიმეგენი ჰანზის კავშირის თავისუფალი ქალაქი იყო (1364 წლიდან). საუკუნეში, ჰოლანდიის რევოლუციის დროს, რაც ესპანელთა ბატონობის წინააღმდეგ იყო მიმართული, ნეიმეგენი უტრეხტის უნიის მხარეს იდგა. ლუი -ის ომების დროს, ქალაქი ფრანგებმა აიღეს.

1940 წელს, ნეიმეგენი პირველი ნიდერლანდური ქალაქი იყო, რომელშიც გერმანელები შეიჭრნენ. მეორე მსოფლიო ომის დროს, იგი თითქმის მთლიანად დაინგრა. განსაკუთრებით კატასტროფული იყო 1944 წლის დაბომბვები. ომის შემდგომი რესტავრაციის დროს, ხელახლა აშენდა ქალაქის ცენტრი, სადაც ომს გადარჩენილი სულ რამდენიმე ნაგებობა შემორჩა.

დაძმობილებული ქალაქები
გაზიანთეფი, თურქეთი
ფსკოვი, რუსეთი
მასაია, ნიკარაგუა
ოლბანი, ნიუ-იორკი, აშშ
სუჯოუ, ჩინეთი
ჰიგასიმაცუსიმა, იაპონია